**Revilo Teenus OÜ**

**A2-KATEGOORIA MOOTORSÕIDUKIJUHI ETTEVALMISTAMISE TÄIENDÕPPE ÕPPEKAVA**

KINNITAN

/digitaalselt allkirjastatud/

Marek Mõttus

juhataja 03.01.2022

Tartu 2022

**Sisukord**

[A- KATEGOORIA MOOTORSÕIDUKIJUHI ETTEVALMISTAMISE KOOLITUSE EESMÄRGID 3](#_Toc89006345)

[1. KOOLITUSE KORRALDUSLIKUD ALUSED 3](#_Toc89006346)

[1.1. Juhi ettevalmistamise täiendõppe koolitusel õpingute alustamise tingimused 3](#_Toc89006347)

[1.2. Juhi ettevalmistamise täiendõppe koolituse ülesehitus ja korraldus 4](#_Toc89006348)

[1.3. Õppekeskkonna kirjeldus 4](#_Toc89006349)

[1.4. Mootorsõidukijuhi õpetaja kvalifikatsioon 4](#_Toc89006350)

[1.5. Juhi ettevalmistamise koolituse lõpetamine 5](#_Toc89006351)

[2. A-KATEGOORIA MOOTORSÕIDUKI JUHI ETTEVALMISTAMISE TÄIENDÕPPE KOOLITUSE LIIKLUSTEOORIA- JA SÕIDUTUNDIDE TEEMATABEL JA TUNDIDE MAHT 6](#_Toc89006352)

[3. AINEKAARTID 8](#_Toc89006353)

[4. KOOLITAJA EKSAMINEERIMIS- JA HINDAMISJUHEND 27](#_Toc89006356)

[4.1. Teooriakursuse hindamine 27](#_Toc89006357)

[4.2. Sõidutundide hindamine 27](#_Toc89006358)

# A2 - KATEGOORIA MOOTORSÕIDUKIJUHI ETTEVALMISTAMISE KOOLITUSE EESMÄRGID

A2- kategooria mootorsõidukijuhi ettevalmistamise koolituse eesmärgiks on anda tulevastele liiklejatele teadmised, oskused ja hoiakud liikluses käitumiseks vastavalt kehtestatud kvalifikatsiooninõuetele. Ühtlasi on koolituse eesmärgiks luua õpilastele võimalused kujuneda vastutustundlikeks, iseseisvateks, teisi liiklejaid arvestavateks ja keskkonda säästvateks juhtideks. Lisaks aidatakse õpilasel oma sõiduoskusi realistlikult hinnata, et õpilane saaks seeläbi iseseisva juhina oma oskusi jätkuvalt edasi arendada.

# KOOLITUSE KORRALDUSLIKUD ALUSED

Revilo Motokooli A2-kategooria mootorsõidukijuhi ettevalmistamise täiendõppe koolituse õppekava on koostatud Majandus- ja kommunikatsiooniministri 27.06.2011. a määruse nr 60, „Mootorsõidukijuhi ettevalmistamise tingimused ja kord ning mootorsõidukijuhi ettevalmistamise õppekavad” põhjal. Õppekava vastab Riigikogu 18.02.2015. a välja antud Täiskasvanute koolituse seaduses ja Haridus- ja teadusministri 19.06.2015. a määruses nr 27 “Täienduskoolituse standard” kehtestatud nõuetele. Õppekava kuulub teeninduse õppevaldkonda ja transporditeenuste õppekavarühma. Õppekavas on ära toodud A2-kategooria mootorsõidukijuhi täiendõppe koolitusel õpingute alustamise tingimused, koolituse ülesehitus ja korraldus, õppekeskkonna kirjeldus, mootorsõidukijuhi õpetaja kvalifikatsiooninõuded, koolituse lõpetamise kriteeriumid, õpiväljundid ning koolitaja eksamineerimis- ja hindamisjuhend.

Koolitaja õppekava on kinnitatud Revilo Teenus OÜ juhatuse otsusega 03.01 2022.

## Juhi ettevalmistamise täiendõppe koolitusel õpingute alustamise tingimused

A2- kategooria mootorsõidukijuhi täiendõppe koolitusele saab õppima asuda isik, kes õppetöö alustamise ajaks on vähemalt 17,5-aastane. Lisaks peab koolituskursusele vastuvõtmiseks isik omama A2- kategooria mootorsõiduki juhtimist lubava märkega kehtivat tervisetõendit.

## Juhi ettevalmistamise täiendõppe koolituse ülesehitus ja korraldus

A2-kategooria mootorsõidukijuhi täiendõppe koolituse hulka kuuluvad liiklusteooriaõpe, sõiduõpe. Teooriaõpe jaguneb 10 teooriatunniks, millele lisandub kooli teooriaeksam. Sõiduõpe jaguneb 10 sõidutunniks.

Liiklusteooria tunni pikkuseks on 45 minutit. Õppesõidutunni pikkus on 45 minutit. Korraga on teooria- ja sõiduõpet lubatud läbi viia kestusega kuni 90 minutit. Iga 90-minutilise ajavahemiku kohta peab õpetaja ja õpilase jaoks olema katkematu puhkepaus vähemalt 15 minutit, mille jooksul õppetegevust ei toimu. Osavõtt kõigist teooria- ja sõidutundidest on kohustuslik. Õppesõidul võib õpetaja õpetada korraga ainult ühte õpilast.

## Õppekeskkonna kirjeldus

Liiklusteooria õpe toimub elektrooniliselt Teooria.ee e-õppekeskkonnas.

Sõiduõpe toimub liikluseks suletud õppesõiduväljakul ja liikluses koos teiste liiklejatega. Sõiduvahendiks on A2-kategooria kaherattaline mootorratas, mis vastab eksami- ja õppesõiduki tingimustele ning on läbinud selleks vastava tehnoülevaatuse kontrolli. A2 - kategooria mootorratas on sõiduk, mille mootori võimsus ei ületa 35 kW või mille võimsuse ja massi suhe ei ületa 0,2 kilovatti kilogrammi kohta ning mis ei ole ümber ehitatud sõidukist, mille võimsus on vähemalt kaks korda nii suur.

Õppesõidu ajal on õpilasel on kohustus kasutada nõuetele vastavat sobiva suurusega motokiivrit, motosaapaid või muid kinniseid hüppeliigese kaitsega saapaid, motokindaid ning vähemalt põlve-, õla- ja küünarliigesekaitsmeid. Lisaks turvavarustusele peab õpilasel seljas olema eredavärviline ohutusvest, mille seljaosal on õppesõidu tunnusmärk.

## Mootorsõidukijuhi õpetaja kvalifikatsioon

A-kategooria mootorsõidukijuhi täiendõppe koolituse liiklusteooria- ja sõiduõpet viib läbi mootorsõidukijuhi õpetaja, kes omab:

1. A-kategooria mootorsõiduki juhtimisõigust ja sõidukogemust vähemalt kolm aastat;
2. kehtivat mootorsõidukijuhi õpetaja 6. taseme kutsetunnistust;
3. Transpordiameti poolt väljastatud A-kategooria mootorsõidukijuhi õpetamise õigust.

## Juhi ettevalmistamise koolituse lõpetamine

Liiklusteooriaõppe ja õppesõidu tunnid on üles ehitatud eesmärgiga aidata õpilasel saavutada ettenähtud teadmised ja oskused. Õppekavas toodud õpiväljundite saavutamiseks teeb aga õpilane iseseisvat tööd vastavalt tema võimetele ja vajadustele.

Juhi ettevalmistamise koolituskursuse lõpetamise eelduseks on õppekavas sätestatud õpiväljundite saavutamine. Õpiväljundite saavutamise tõendamiseks tuleb õpilasel pärast teooria- ja sõiduõppe läbimist sooritada edukalt kooli teooria- ja sõidueksam õppetöö välisel ajal. Sooritades eksamid positiivselt ning saavutades nõutavad õpiväljundid, väljastab autokool õpilasele mootorsõidukijuhi koolituskursuse tunnistuse. Juhul kui õpilane vajab täiendavalt individuaalseid lisasõidutunde, saab ta koolituskursuse tunnistuse pärast lisasõidutundide ja uue kooli sõidueksami edukat sooritamist.

# A2-KATEGOORIA MOOTORSÕIDUKI JUHI ETTEVALMISTAMISE TÄIENDÕPPE KOOLITUSE LIIKLUSTEOORIA- JA SÕIDUTUNDIDE TEEMATABEL JA TUNDIDE MAHT

|  |  |  |  |
| --- | --- | --- | --- |
| Teooriaõpe | Tundide arv | Sõiduõpe | Sõidutundide arv |
| Ülevaade õppetöö korraldusest ja eesmärkidest |  | Juhi tööasend ja turvavarustus |  |
| Iseseisvaks õppimiseks juhendamine | Mootorratta käsitsemine |
| Mootorratta turvalisus |
| Sõidu alustamine ja mootorratta asukoht sõites | Mootorratta juhtimine vähese liiklusega teedel |
| Sõidu eripära asulavälisel teel, kiirteel ja tunnelis | Mootorratta juhtimine erinevates liiklusolukordades |
| Mootorratta peatumine ja sõidu lõpetamine |
| Grupis sõit |
| Möödasõit, möödumine ja ümberpõige | Möödasõit, möödumine ja ümberpõige |
| Mootorratta juhtimine planeeritud teekonnal |
| Mootorratta juhtimine rasketes tee- ja ilmastikuoludes |
| Teooriaõpet kokku | 10 | Sõiduõpet kokku | 10 |

**3.AINEKAARDID**

**Teooriaõpe**

|  |  |
| --- | --- |
| T 1 | **Ülevaade õppetöö korraldusest ja eesmärkidest** |
| Teooriaõppe  maht | Vastav e-tund Teooria.ee elektroonilises õppekeskkonnas |
| Aine läbimise  eeltingimused | Ei ole. |
| Aine  lühikirjeldus | Antakse ülevaade juhiloa saamise tingimustest ja korrast, juhikoolituse  eesmärkidest ja koolitaja õppekavast, õppetöö korraldusest ja õppetööd  reguleerivatest dokumentidest. Koolitusele seatakse ühised eesmärgid. |
| Aine  üldeesmärgid | Luua eeldused ülevaate saamiseks juhiloa saamise tingimustest ja korrast,  õppetöö korraldusest, sisust ja mahust. Luua eeldused eesmärkide ühtlustamiseks ja saavutamiseks, kus juhi ettevalmistamise määruses seatud juhi koolituse eesmärgid ja õpilase juhilubade saamisega ning juhi koolitusega seotud eesmärgid langeksid võimalikult palju kokku. |
| Õpiväljundid | **Pärast koolitust õpilane:**   * teab juhiloa saamise tingimusi ja korda; * teab õppetöö korraldust; * teab õppetööd reguleerivaid õigusakte ja dokumente; * on omaks võtnud juhi ettevalmistamise määruses seatud juhi koolituse eesmärgid. |
| Iseseisva töö sisu | Läbida Teooria.ee õppekeskkonnas vastav e-tund. |
| Kohustuslik  kirjandus | Määrab teooriaõpetaja individuaalselt lähtuvalt kaasaegsete õppematerjalide võimalustest. |

|  |  |
| --- | --- |
| T 2 | **Iseseisvaks õppimiseks juhendamine** |
| Teooriaõppe  maht | Vastav e-tund Teooria.ee elektroonilises õppekeskkonnas |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. |
| Aine  lühikirjeldus | Lisaks kohustuslikele teooriatundidele ja sõidutundidele on kursuse raames  palju iseseisvat tööd. Aine raames täpsustatakse iseseisva töö sisu ja mahtu. Õpilasel aidatakse koostada individuaalset õppeplaani – õppetöö ajaline jaotus, iseseisev töö, õppimine juhendajaga jms. Rõhutatakse õpilase aktiivset rolli õppetöös ja vajadust võtta vastutus oma õppimise eest. |
| Aine  üldeesmärgid | Luua eeldused vastutuse võtmiseks oma õppimise eest ja aidata õpilasel  koostada individuaalne õppeplaan. |
| Õpiväljundid | **Pärast koolitust õpilane:**   * on valmis vastutama oma õppimise eest; * on koostanud individuaalse õppeplaani; * teab kuidas autokool iseseisvat õppimist toetab ja kellelt vajadusel abi saab. |
| Iseseisva töö sisu | Läbida Teooria.ee õppekeskkonnas vastav e-tund. |
| Kohustuslik  kirjandus | Määrab teooriaõpetaja õpilasele individuaalselt lähtuvalt kaasaegsete õppematerjalide võimalustest. |

|  |  |
| --- | --- |
| T 3 | **Mootorratta turvalisus** |
| Teooriaõppe  maht | Vastav e-tund Teooria.ee elektroonilises õppekeskkonnas |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. |
| Aine  lühikirjeldus | Mootorrataste tootjad pööravad järjest suuremat rõhku mootorrataste turvalisusele. Tehnikasaavutusi saavad juht ja sõitjad enda ohutuse suurendamiseks kasutada teades mootorrattal oleva turvavarustuse tööpõhimõtet ning kuidas turvavarustust õigesti kasutada. |
| Aine  üldeesmärgid | Luua eeldused mootorratta turvavarustuse õigeks kasutamiseks vajalike  teadmiste ja oskuste kujunemiseks ja motivatsiooni suurenemiseks kasutada turvavarustust. |
| Õpiväljundid | **Pärast koolitust õpilane:**   * mõistab mootorratta kasutaja juhendiga tutvumise olulisust; * teab peamisi tänapäeva mootorratastel kasutatavaid aktiivse ja passiivse turvalisuse elemente ja nende tööpõhimõtet (turvavöö kinnitamine ja istumisasendi reguleerimine, kaassõitja turvavarustuse kinnitamine, pagasi õige paigutus ja kinnitamine); * teab mootorratta tüüpe ja nendest tulenevaid erisusi ja riske suurendavaid tegureid; * teab nõudeid sõitjate ja veoste veole ja turvavarustuse kasutamisele; * teab turvavarustuse vale kasutamisega või mittekasutamisega seotud ohte ja on enam motiveeritud turvvarustust kasutama; * teab mootorrattale istumise ja mahatulekuga seotud ettevaatusabinõusid; * teab mootorratta erinevate mehhanismide tööpõhimõtteid; * teab nõudeid kasutatava mootorratta tehnoseisundile; * teab keskkonnaga seonduvaid nõudeid mootorratta kasutamisel; * teab kasutatava lisa- ja mugavusseadmete mõju liiklusohutusele ja mootorratta juhitavusele. |
| Iseseisva töö sisu | Läbida Teooria.ee õppekeskkonnas vastav e-tund. |
| Kohustuslik  kirjandus | Määrab teooriaõpetaja õpilasele individuaalselt lähtuvalt kaasaegsete õppematerjalide võimalustest. |

|  |  |
| --- | --- |
| T 4 | **Sõidu alustamine ja mootorratta asukoht sõites** |
| Teooriaõppe  maht | Vastav e-tund Teooria.ee elektroonilises õppekeskkonnas |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. |
| Aine  lühikirjeldus | Üheks ohutu liiklemise eelduseks on valida teel otse sõites ja manöövri  sooritamisel õige asukoht. Omandatakse mootorrattaga sõidu alustamise ja mootorratta asukoha valikuga seonduvad reeglid. Arutletakse, kuidas tagada sõidu alustamisel ohutus, milliseid ettevalmistusi tuleb sõiduks teha, kuidas saab juht õige paiknemisega teel riske vältida. Analüüsitakse mootorratta asukohaga sõites seotud liiklusõnnetuste tekke põhjuseid ja kuidas neid oleks saanud ära hoida. |
| Aine | Luua eeldused mootorrattaga sõitmisel õige asukoha valikuks vajalike |

|  |  |
| --- | --- |
| üldeesmärgid | teadmiste kujunemiseks ja motivatsiooni suurenemiseks sõidu  planeerimisega riske vältida ning keskkonda säästa. |
| Õpiväljundid | **Pärast koolitust õpilane:**   * teab, kuidas mootorrattaga ohutult sõitu alustada; * teab mootorratta asukoha valikuga seotud reegleid; * teab, kuidas valida asukohta teel riski vältimise ja keskkonna säästmise eesmärgil; * on rohkem motiveeritud oma sõitu riski vältimise ja keskkonna säästmise eesmärgil planeerima. |
| Iseseisva töö sisu | Läbida Teooria.ee õppekeskkonnas vastav e-tund. |
| Kohustuslik  kirjandus | Määrab teooriaõpetaja õpilasele individuaalselt lähtuvalt kaasaegsete õppematerjalide võimalustest. |

|  |  |
| --- | --- |
| T 5 | **Sõidu eripära asulavälisel teel, kiirteel ja tunnelis** |
| Teooriaõppe  maht | Vastav e-tund Teooria.ee elektroonilises õppekeskkonnas |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. |
| Aine  lühikirjeldus | Omandatakse asulavälisel teel, kiirteel ja tunnelis mootorratta juhtimisega  seonduvad reeglid. Analüüsitakse asulavälisel teel, kiirteel ja tunnelis mootorratta juhtimisega seotud liiklusõnnetuste tekke põhjuseid ja kuidas oleks saanud neid ära hoida. |
| Aine  üldeesmärgid | Luua eeldused asulavälisel teel, kiirteel ja tunnelis mootorratta juhtimiseks ja  ohtude vältimiseks vajalike teadmiste kujunemiseks. Luua eeldused motivatsiooni suurenemiseks järgida ka asulavälisel teel ja kiirteel sõites sõidukiirusele kehtestatud piiranguid ning hoida ohutut piki- ja külgvahet. |
| Õpiväljundid | **Pärast koolitust õpilane:**   * teab mootorratta juhtimise eripära asulavälisel teel ja kiirteel võrreldes mootorratta juhtimisega asulas; * omab ülevaadet asulavälisel teel, kiirteel ja tunnelis mootorratta * juhtimisega seotud riskidest ja nende vältimise võimalustest; * on rohkem motiveeritud järgima asulavälisel teel ja kiirteel mootorratast juhtides sõidukiirusele kehtestatud piiranguid ning hoidma ohutut piki- ja külgvahet. |
| Iseseisva töö sisu | Läbida Teooria.ee õppekeskkonnas vastav e-tund. |
| Kohustuslik  kirjandus | Määrab teooriaõpetaja õpilasele individuaalselt lähtuvalt kaasaegsete õppematerjalide võimalustest. |

|  |  |
| --- | --- |
| T 6 | **Grupis sõit** |
| Teooriaõppe  maht | Vastav e-tund Teooria.ee elektroonilises õppekeskkonnas |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. |
| Aine  lühikirjeldus | Omandatakse mootorrattaga grupis sõitmisega seonduvad reeglid.  Analüüsitakse mootorrattaga grupis sõitmisega seotud liiklusõnnetuste tekke põhjuseid ja kuidas oleks saanud neid ära hoida. |

|  |  |
| --- | --- |
| Aine  üldeesmärgid | Luua eeldused mootorrattaga grupis sõitmisel ohtude vältimiseks vajalike  teadmiste kujunemiseks. |
| Õpiväljundid | **Pärast koolitust õpilane:**   * teab grupis sõitmisel erinevaid võimalusi grupi üles ehitamiseks (grupis olevate rataste asukoht teel) lähtuvalt grupi suurusest, tee iseärasustest, sõidu eesmärgist, ratta iseärasusest, juhi kogemusest jms; * mõistab, et grupi ülesehitusest sõltub sõidu ohutus; * teab grupis sõitmisel erinevaid võimalusi teabe vahetamiseks (käeviiped, raadiojaamade kasutamine, navigatsiooni seadmete kasutamine); * mõistab grupis sõitmisel ohutuse tagamiseks vajaliku teabe vahetamise viiside kokkuleppimise tähtsust. |
| Iseseisva töö sisu | Läbida Teooria.ee õppekeskkonnas vastav e-tund. |
| Kohustuslik  kirjandus | Määrab teooriaõpetaja õpilasele individuaalselt lähtuvalt kaasaegsete õppematerjalide võimalustest. |

|  |  |
| --- | --- |
| T 7 | **Mootorratta peatamine ja sõidu lõpetamine** |
| Teooriaõppe  maht | Vastav e-tund Teooria.ee elektroonilises õppekeskkonnas |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. |
| Aine  lühikirjeldus | Peatumine ja parkimine ning hädapeatamine peavad toimuma selliselt, et muud liiklust ei takistata. Omandatakse mootorratta peatumise ja parkimise ning hädapeatumisega seotud reeglid. Lahendatakse mootorratta peatumise ja parkimisega ning hädapeatamisega seotud probleemülesandeid.  Analüüsitakse mootorratta peatumise ja parkimise ning hädapeatamisega seotud liiklusõnnetuste tekke põhjuseid ja kuidas neid ära hoida. |
| Aine  üldeesmärgid | Luua eeldused mootorratta peatumiseks ja parkimiseks ning hädapeatamiseks vajalike teadmiste kujunemiseks ning motivatsiooni suurendamiseks peatumise ja parkimisega ning hädapeatamisega seotud reeglite järgimiseks. |
| Õpiväljundid | **Pärast koolitust õpilane:**   * teab mootorratta peatamise ja sõidu lõpetamisega seotud erisusi; * oskab mootorratta peatamise ja sõidu lõpetamisega reegleid rakendada probleemülesande lahendamisel; * teab mootorratta peatamise ja sõidu lõpetamisega seotud ohtu suurendavaid tegureid (pehme ja ebatasane pinnas, teekatte eripärast lähtuvad ohud, kallak ja tõus jms). |
| Iseseisva töö sisu | Läbida Teooria.ee õppekeskkonnas vastav e-tund. |
| Kohustuslik  kirjandus | Määrab teooriaõpetaja õpilasele individuaalselt lähtuvalt kaasaegsete õppematerjalide võimalustest. |

|  |  |
| --- | --- |
| T 8 | **Möödasõit, möödumine ja ümberpõige** |
| Teooriaõppe | Vastav e-tund Teooria.ee elektroonilises õppekeskkonnas |

|  |  |
| --- | --- |
| maht |  |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. |
| Aine  lühikirjeldus | Omandatakse mootorratta möödasõidu, möödumisega ning ümberpõikega  seotud reeglid. Arutletakse selle üle, milliseid ohte võib mootorrattaga möödasõidul ette tulla ja kuidas neid ohte vältida. Analüüsitakse mootorratta möödasõidu, möödumise ja ümberpõikega seotud liiklusõnnetuste tekke põhjuseid ja kuidas neid oleks saanud ära hoida. |
| Aine  üldeesmärgid | Luua eeldused mootorratta ohutuks möödasõiduks, möödumiseks jaümberpõikeks vajalike teadmiste kujunemiseks ning motivatsiooni suurendamiseks kaaluda hoolega möödasõiduvajadust. |
| Õpiväljundid | **Pärast koolitust õpilane:**   * teab mootorrattaga möödasõidu, möödumise ja ümberpõikega seotud erisusi (grupis sõites, mootorratta tüübist tulenev jms); * mõistab, et teel, kus pärisuunas on kaks või enam teekattemärgistega tähistatud sõidurada, on ohtlik tiheda liikluse korral, kui kõik rajad on ühtlaselt koormatud, ees sõitvatest sõidukitest mööda sõita. |
| Iseseisva töö sisu | Läbida Teooria.ee õppekeskkonnas vastav e-tund. |
| Kohustuslik  kirjandus | Määrab teooriaõpetaja õpilasele individuaalselt lähtuvalt kaasaegsete õppematerjalide võimalustest. |

|  |  |
| --- | --- |
| T 9 | **Mootorratta juhtimine rasketes tee- ja ilmastikuoludes** |
| Teooriaõppe  maht | Vastav e-tund Teooria.ee elektroonilises õppekeskkonnas |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. |
| Aine  lühikirjeldus | Rasked tee- ja ilmastikuolud põhjustavad tee ja mootorratta rehvi vahelise  haardumise või nähtavuse halvenemise. Kuidas sellistes rasketes oludes ohutult mootorratast juhtida?  Selleks, et juht saaks sõita ohutult (suudaks säilitada tee ja rehvi vahelise haardumise, oskaks valida oludele vastava sõidukiiruse ja õige pikivahe), peab ta arvestama asjaoluga, et mootorrattale mõjuvad jõud, mis võivad töötada vastupidiselt juhi soovile. Kui õppija mõistab mootorrattale mõjuvaid jõude ja kuidas neid oma käitumisega saab muuta, oskab ta nendega sõidu ajal arvestada.  Arutletakse järgmistel teemadel: peatamisteekond = reageerimisteekond + pidurdusteekond; reageerimisaeg, pidurdusteekonna sõltuvalt sõidukiirusest, haardumisest ja massist, tsentrifugaaljõud, inerts, kineetiline energia, jääkkiirus, kokkupõrkel vallanduvad jõud jms; nähtavusele vastava sõidukiiruse valimine, mis võimaldab mootorratta peatada. nähtavuse piires. |
| Aine  üldeesmärgid | Luua eeldused rasketes tee- ja ilmastikuoludes sõitmiseks vajalike teadmiste  kujunemiseks. Luua eeldused rasketes tee- ja ilmastikuoludes sõitmisega seotud ohtude mõistmiseks ja teadmiste kujunemiseks selle kohta, kuidas neid ohte vältida. Luua eeldused tulede õigeks kasutamiseks vajalike teadmiste kujunemiseks ja mõistmaks pimeda ajal sõitmisega seonduvaid ohte ning kuidas juht saab neid ohte oma käitumisega vältida. |
| Õpiväljundid | **Pärast koolitust õpilane:**   * teab mootorrattale mõjuvate jõudude olemust ja oskab neid oma sõidus arvestada; |

|  |  |
| --- | --- |
|  | * teab rasketes tee- ja ilmastikuoludes mootorratta juhtimisega seotud ohte ja kuidas neid ohte on oma käitumisega võimalik vältida; * teab kuidas tulesid nähtavuse parandamiseks õigesti kasutada vastutuleva sõidukiga kohtudes, eesolevale sõidukile järele jõudes ja/või mööda sõites, peatudes ja parkides ning hädapeatuse korral; * mõistab, et pimeda ajal on nähtavus palju halvem kui valge ajal vaatamata tulede õigele kasutamisele ning teab, et seda puudujääki saab kompenseerida sõidukiiruse vähendamisega; * on motiveeritud sõitma oludele vastava sõidukiiruse ning õige piki-ja külgvahega; * saab aru pimedal ajal esinevatest, eriti kergliiklust puudutavatest, ohtudest. |
| Iseseisva töö sisu | Läbida Teooria.ee õppekeskkonnas vastav e-tund. |
| Kohustuslik  kirjandus | Määrab teooriaõpetaja õpilasele individuaalselt lähtuvalt kaasaegsete õppematerjalide võimalustest. |

**Sõiduõpe**

|  |  |
| --- | --- |
| S 1 | **Juhi tööasend ja turvavarustus** |
| Sõiduõppe maht | Sõiduõppe maht kokku vähemalt 10 tundi. Vajadusel määratakse sõidutundide kogumaht sõiduõppe individuaalses õppekavas. |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. |
| Aine  lühikirjeldus | Koolitus viiakse läbi, kus muud liiklust ei häirita ega ohustata, näiteks muuks  liikluseks suletud alal, õppesõiduväljakul, turvahallis ja/ või selleks kohandatud simulaatoril. Omandatakse sõiduks valmistumiseks vajalikud oskused – juhi tööasendi reguleerimine, oskus aidata sõitjatel turvavarustus kinnitada, oskus kontrollida mootorratta vastavust tehnonõuetele, oskus aru saada, millal mootorratta kasutamine on ohtlik. |
| Aine  üldeesmärgid | Luuakse eeldused enne sõidu alustamist enda ja teiste liiklejate ohutuse  tagamiseks vajalike oskuste kujunemiseks. Luuakse eeldused motivatsiooni suurendamiseks kasutada turvavarustust ja nõuda turvavarustuse kasutamist sõitjatelt. |
| Õpiväljundid | **Pärast koolitust õpilane:**   * oskab teha mootorratta sõidueelset kontrolli, kasutades näiteks mootorratta käsiraamatut; * oskab reguleerida tööasendi ja tahavaatepeeglid juhile sobivaks; * oskab ise kasutada mootorratta turvavarustust ja aidata kaassõitjatel kinnitada turvavarustust; selgitada turvavarustuse kasutamise vajalikkust; * oskab kasutada mootorrattale paigaldatud lisa- ja mugavusseadmeid; * teab juhi valest tööasendist ja turvavarustuse valest kasutamisest tulenevaid ohte; * on rohkem motiveeritud kasutama turvavarustust ja nõudma turvavarustuse kasutamist sõitjatelt. |
| Iseseisva töö sisu | Harjutamise jätkamine kuni õpilane saavutab ohutu ja keskkonda säästva sõiduki käsitsemise vilumuse tasemel, mis on vajalik sõiduõppe jätkamiseks. |

|  |  |
| --- | --- |
| S 2 | **Mootorratta käsitsemine** |
| Sõiduõppe maht | Sõiduõppe maht kokku vähemalt 10 tundi. Vajadusel  sõidutundide kogumaht määratakse sõiduõppe individuaalses õppekavas. |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. Läbitud sõiduõppe õppeaine ”Juhi tööasend ja turvavarustus“. |
| Aine  lühikirjeldus | Koolitus viiakse läbi liikluseks suletud alal, õppesõiduväljakul ja/või selleks  kohandatud simulaatoril. Harjutatakse mootori käivitamist, mootorratta juhtimisseadmete käsitsemist, manööverdamist, märgu andmist, sujuvat liikumist, sõidu lõpetamist, pidurdamist jms. Harjutamist jätkatakse kuni saavutatakse ohutu ja keskkonda säästev mootorratta käsitsemise vilumus tasemel, mis on vajalik sõidu õpingute alustamiseks vähese liiklusega teel. |
| Aine  üldeesmärgid | Luuakse eeldused ohutu ja keskkonda säästva mootorratta käsitsemisoskuste  kujunemiseks, mis on vajalikud sõiduõppe jätkamiseks vähese liiklusega teedel. Õpilane oskab paigalt võtta, mootorratast sujuvalt ja äkkpidurdamisega peatada ning sõidurada vahetada. |
| Õpiväljundid | **Pärast koolitust õpilane:**   * oskab käsitseda mootorratast ohutult ja keskkonda säästvalt tasemel, mis võimaldab jätkata sõidu õppimist vähese liiklusega teedel; * teab mootorratta vale käsitsemisega seonduvaid ohte ja mõju keskkonnale; * omab realistlikku arusaama isiklikest, mootorratta käsitsemisega seotud tugevatest ja nõrkadest külgedest; * tajub ja teab oma nõrku külgi, mis on seotud mootorratta käsitsemisega ning oskab oma käitumises nendega arvestada; * on motiveeritud mootorratast ohutult ja keskkonda säästvalt käsitsema. |
| Iseseisva töö sisu | Harjutamise jätkamine kuni õpilane saavutab ohutu ja keskkonda säästva sõiduki käsitsemise vilumuse tasemel, mis on vajalik sõiduõppe jätkamiseks. |

|  |  |
| --- | --- |
| S 3 | **Mootorratta juhtimine vähese liiklusega teedel** |
| Sõiduõppe maht | Sõiduõppe maht kokku vähemalt 10 tundi. Vajadusel  sõidutundide kogumaht määratakse sõiduõppe individuaalses õppekavas. |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. Läbitud sõiduõppe õppeaine ”Juhi tööasend ja turvavarustus“  ja „Mootorratta käsitsemine“. |
| Aine  lühikirjeldus | Viimistletakse mootorratta ohutu ja keskkonda säästva käsitsemise vilumust  tasemeni, mis on vajalik sõiduõppe jätkamiseks erinevates liiklussituatsioonides. Harjutatakse liikluses osalemiseks vajalikke oskusi vastavalt regiooni eripärale: tähelepanu suunamist liikluses olulisele, ohutu liiklemise põhimõtete kohaldamist, teiste liiklejatega arvestamist, õige asukoha valikut teel; teede lõikumisaladele, teega külgnevatele aladele, raudteeülesõidukohale lähenemist ja nende ületamist; sõidujärjekorra reeglite kohaldamist; peatumist ja parkimist, manöövrite sooritamist jms. Juhitakse tähelepanu liikluses osalemisega seotud ohtudele ja nende vältimise võimalustele. |
| Aine  üldeesmärgid | Luuakse eeldused liikluses osalemiseks vajalike oskuste kujunemiseks  tasemeni, mis on vajalik sõidu õppimise alustamiseks erinevates liiklussituatsioonides. Luuakse eeldused valmiduse kujunemiseks võtta |

|  |  |
| --- | --- |
|  | juhina vastutus enda ja teiste elu ning tervise eest. Luuakse eeldused  realistlikku arusaama kujunemiseks isiklikest, vähese liiklusega teedel sõitmisega seotud tugevatest ja nõrkadest külgedest. Suurendada järjest rohkem õpilase vastutust oma õppimise eest. |
| Õpiväljundid | **Pärast koolitust õpilane:**   * oskab käsitseda mootorratast ohutult ja keskkonda säästvalt viisil, mis on vajalik sõidu õppimise alustamiseks erinevates liiklussituatsioonides; * omab vajalikke oskusi liiklemiseks vähese liiklusega teel; * oskab peatuda ja parkida teel; * teab vähese liiklusega teel sõiduga seotud ohte ja oskab neid ohte oma käitumisega vältida; * mõistab, et juhil kui suurema ohu allika valdajal, tuleb võtta vastutus enda ja teiste elu ning tervise eest; * omab realistlikku arusaama isiklikest, vähese liiklusega teedel sõitmisega seotud tugevatest ja nõrkadest külgedest; * tajub ja teab oma nõrku külgi, mis on seotud mootorratta juhtimisega vähese liiklusega teedel, ning oskab oma käitumises nendega arvestada. |
| Iseseisva töö sisu | Harjutamise jätkamine kuni õpilane saavutab ohutu ja keskkonda säästva sõiduki käsitsemise vilumuse tasemel, mis on vajalik sõiduõppe jätkamiseks. |

|  |  |
| --- | --- |
| S 4 | **Mootorratta juhtimine erinevates liiklussituatsioonides** |
| Sõiduõppe maht | Sõiduõppe maht kokku vähemalt 10 tundi. Vajadusel  sõidutundide kogumaht määratakse sõiduõppe individuaalses õppekavas. |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. Läbitud sõiduõppe õppeaine ”Juhi tööasend ja turvavarustus“,  „Mootorratta käsitsemine“ ja „Mootorratta juhtimine vähese liiklusega teedel“. |
| Aine  lühikirjeldus | Koolitus viiakse läbi keerulisema ja tihedama liiklusega teedel. Harjutatakse  liikluses osalemiseks vajalikke oskusi vastavalt regiooni eripärale: tähelepanu suunamist liikluses olulisele, ohutu liiklemise põhimõtete kohaldamist, teiste liiklejatega arvestamist, õige asukoha valikut teel; teede lõikumisaladele, teega külgnevatele aladele, raudteeülesõidukohale lähenemist ja nende ületamist; sõidujärjekorra reeglite kohaldamist; peatumist ja parkimist, manöövrite sooritamist jms. Juhitakse tähelepanu liikluses osalemisega seotud ohtudele ja nende vältimise võimalustele. |
| Aine  üldeesmärgid | Luuakse eeldused keerulisema ja tihedama liiklusega teedel liiklemiseks  vajalike oskuste kujunemiseks. Suurendada järjest rohkem õpilase vastutus oma õppimise eest. Luua eeldused realistliku arusaama kujunemiseks erinevates liiklussituatsioonides osalemisega seotud tugevatest ja nõrkadest külgedest. |
| Õpiväljundid | **Pärast koolitust õpilane:**   * oskab keerulisema ja tihedama liiklusega teedel käsitseda mootorratast ohutult ja keskkonda säästvalt; * omab erinevates liiklussituatsioonides toimetulekuks vajalikke oskusi teel; * teab erineva liiklusega teel sõiduga seotud ohte ja oskab neid ohte |

|  |  |
| --- | --- |
|  | oma käitumisega vältida;   * mõistab, et juhil kui suurema ohu allika valdajal, tuleb võtta vastutus enda ja teiste elu ning tervise eest; * omab realistlikku arusaama isiklikest, erineva liiklusega teel sõitmisega seotud tugevatest ja nõrkadest külgedest; * tajub ja teab oma nõrku külgi, mis on seotud mootorratta juhtimisega erineva liiklusega teedel ning oskab oma käitumises nendega arvestada; * kohanema liikluses toimuvate muutustega; * on võimeline hindama võimaliku liiklusohtliku olukorra tõsidust ja reageerima kohaselt; * on võimeline liiklusoludega arvestades mootorratast juhtima antud teelõigul lubatud suurima sõidukiirusega. |
| Iseseisva töö sisu | Harjutamise jätkamine kuni õpilane saavutab ohutu ja keskkonda säästva sõiduki käsitsemise vilumuse tasemel, mis on vajalik sõiduõppe jätkamiseks. |

|  |  |
| --- | --- |
| S 5 | **Möödasõit, möödumine ja ümberpõige** |
| Sõiduõppe maht | Sõiduõppe maht kokku vähemalt 10 tundi. Vajadusel  sõidutundide kogumaht määratakse sõiduõppe individuaalses õppekavas. |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. Läbitud sõiduõppe õppeaine ”Juhi tööasend ja turvavarustus“,  „Mootorratta käsitsemine“, „Mootorratta juhtimine vähese liiklusega teedel“  ja „Mootorratta juhtimine erinevates liiklussituatsioonides“. |
| Aine  lühikirjeldus | Aine raames läbiviidavas sõidutunnis rakendatakse teooriaõppes omandatud  teadmisi pärisuunas ja vastassuunas möödasõidu, möödumise ja võimalusel ka ümberpõike kohta – mootorrattaga ohutuks möödasõiduks vajalike eelduste olemasolu hindamine, käitumine möödasõitja ja möödasõidetava rollis, ohu ilmnemisel möödasõidu katkestamine jms. |
| Aine  üldeesmärgid | Luua eeldused mootorrattaga ohutuks möödasõiduks, möödumiseks ja  ümberpõikeks ning väljaspool asulat peatumiseks ja parkimiseks vajalike oskuste kujunemiseks. Suurendada järjest rohkem õpilase vastutus oma õppimise eest. Luua eeldused realistliku arusaama kujunemiseks isiklikest, möödasõidu, möödumise, ümberpõike, peatumise ja parkimisega väljaspool asulat seotud tugevatest ja nõrkadest külgedest. |
| Õpiväljundid | **Pärast koolitust õpilane:**   * oskab hinnata ohutuks möödasõiduks vajalike eelduste olemasolu; * mõistab, et möödasõit ei ole kohustuslik manööver; * oskab ohutult mööda sõita nii päri- kui ka vastassuuna vööndi kaudu; * oskab käituda möödasõidetava rollis; * omab realistlikku arusaama isiklikest, möödasõidu, möödumise, ümberpõikega seotud tugevatest ja nõrkadest külgedest. |
| Iseseisva töö sisu | Harjutamise jätkamine kuni õpilane saavutab ohutu ja keskkonda säästva sõiduki käsitsemise vilumuse tasemel, mis on vajalik sõiduõppe jätkamiseks. |

|  |  |
| --- | --- |
| S 6 | **Mootorratta juhtimine planeeritud teekonnal** |
| Sõiduõppe maht | Sõiduõppe maht kokku vähemalt 10 tundi. Vajadusel  sõidutundide kogumaht määratakse sõiduõppe individuaalses õppekavas. |
| Aine läbimise  eeltingimused | Läbitud teooriaõppe õppeaine ”Ülevaade õppetöö korraldusest ja  eesmärkidest”. Läbitud sõiduõppe õppeaine ”Juhi tööasend ja turvavarustus“,  „Mootorratta käsitsemine“, „Mootorratta juhtimine vähese liiklusega teedel“, |

|  |  |
| --- | --- |
|  | „Mootorratta juhtimine erinevates liiklussituatsioonides“ ja „Möödasõit,  möödumine ja ümberpõige“. |
| Aine  lühikirjeldus | Õpilane planeerib sõidu punktist A punkti B ja sõidab sihtpunkti plaani  kohaselt. Sõitu planeerides kasutatakse navigeerimisseadet ja/või kaarti. Planeeritud teekonnal sõites on oluline pöörata tähelepanu sõiduraja valikule riski vältimise eesmärgil ja harjutada sõitu juhatusmärkide järgi. |
| Aine  üldeesmärgid | Luua eeldused arusaama kujunemiseks, et sõitudega seonduvat aegsasti  planeerides on võimalik mõjutada sõidu ohutust ja säästlikkust. Luua eeldused motivatsiooni suurendamiseks sõiduga seonduvat planeerida. |
| Õpiväljundid | **Pärast koolitust õpilane:**   * oskab nii asulas kui ka väljaspool asulat sõitu planeerida ja koostatud plaani järgi sõita; * mõistab, et sõitu planeerides on võimalik mõjutada sõidu ohutust ja säästlikkust; * on rohkem motiveeritud sõitu riski vältimise ja keskkonna säästmise eesmärgil planeerima; * sõiduteekonda kavandades hindab ja võtab arvesse tegureid, mis võivad avaldada mõju tema käitumisele juhina, näiteks elustiil, sõidu motiivid, sotsiaalne pinge, joove, uimastid, väsimus, halb nägemine. |
| Iseseisva töö sisu | Harjutamise jätkamine kuni õpilane saavutab ohutu ja keskkonda säästva sõiduki käsitsemise vilumuse tasemel, mis on vajalik sõiduõppe jätkamiseks. |

# KOOLITAJA EKSAMINEERIMIS- JA HINDAMISJUHEND

Järgnevas juhendis on kirjeldatud õpiväljundite saavutamiseks püstitatud kontrolli meetodeid ja hindamiskriteeriumeid. Õpilase poolt omandatud teadmiste ja oskuste hindamisel kasutatakse mitteeristavat hindamist: sooritas (+), ei sooritanud (0).

## 4.1.Teooriakursuse hindamine

Kui õpilase hindamisel kasutatakse hindamismeetodina õpilase suulist küsitlemist, siis õpetajal on õigus otsustada, kas õpilase vastused olid piisavad või on vaja esitada täiendavaid küsimusi. Õpilasel on õigus saada vahetult tagasisidet.

Aine käigus võib nõuda õpilaselt teemakohase testi sooritamist. Küsimuste arvu määrab õpetaja töö käigus. Õigete vastuste minimaalne osakaal peab olema vähemalt 90%.

Iseseisvate tööde hindamisel kasutatakse mitteeristavat hindamist (esitatud - esitamata), õpilane saab õpetajalt tagasisidet.

Pärast kursuse läbimist tuleb õpilasel sooritada lõputest, mis sisaldab 60 küsimust kogu teooriakursuse vältel läbitud ainete kohta. Õigete vastuste minimaalne osakaal peab olema vähemalt 90%.

Teooriakursuse eduka lõpetamise eelduseks on kõigi testide sooritamine, iseseisvate tööde õigeaegne esitamine ja vahetestide ning lõputesti edukas sooritamine. Testide järelsooritamine toimub õppetöö välisel ajal õpetajaga kokkuleppel.

## 4.2.Sõidutundide hindamine

Sõidutundides õpiväljundite saavutamise kontrollimine toimub sõiduõpetaja poolt teema käsitlemisel õpilasele antud sõiduülesande tulemuste põhjal. Sõiduülesanne sisaldab antud teemas õpitu rakendamist. Sõiduharjutuse lõpus annab sõiduõpetaja õpilasele tagasisidet õpiväljundite saavutamise kohta. Hindamine käib põhimõttel sooritas (+), ei sooritanud (0).

Sõiduõpe lõpeb kooli sõidueksamiga, mida hinnatakse, võttes arvesse järgnevat:

* Iga juhtimisolukorra kohta antav hinnang peab näitama õpilase oskust käsitseda ja juhtida sõidukit liikluses täiesti ohutult. Õpetaja peab ennast tundma täiesti turvaliselt kogu koolieksami ajal. Hindamisel annab õpetaja hinnangu kogu sõidule tervikuna, pöörates erilist tähelepanu sellele, kas õpilane oskab käsitleda ja juhtida sõidukit ohutult ja teisi liiklejaid arvestavalt. Siia kuulub kohanduv, kindel ja ohutu juhtimisstiil, tee- ja ilmastikuolude arvestamine, muu liikluse arvestamine, teiste (eriti ohualtimate) liiklejatega arvestamine ning ettenägelikkus.
* Selliste vigade või ohtlike käitumisviiside puhul, mis ohustavad sõidukit või teisi liiklejaid, katkestatakse eksamisõit enneaegselt, sõltumata sellest, kas õpetaja pidi sekkuma auto juhtimisse või mitte. Koolieksam loetakse mittesooritatuks. Erandjuhtudel on õpetajal õigus otsustada, kas viia eksam lõpule või mitte. Kui õpetaja on otsustanud eksamisõidu katkestada, jätkub edasine tund tavapärase sõidutunnina, mille käigus pööratakse tähelepanu õpilase vajakajäämistele.
* Koolieksami võib õpilane sooritada enda sõiduõpetajaga või autokooli siseselt mõne teise sõiduõpetajaga.